Biblioteca Centrală Universitară „Carol I” găzduiește a doua ediție a conferinței internaționale EnergIntell  „Energy Concerns in National Security and Business Intelligence”
În zilele de 24 și 25 octombrie 2024, experți internaționali din domeniul energiei și al securității naționale se vor reuni la București pentru a participa la conferința EnergIntell - „Energy Concerns in National Security and Business Intelligence” - http://energintell.fabiz.ase.ro/. Evenimentul va explora aspecte critice ale rezilienței energetice și ale utilizării informațiilor de afaceri în contextul securității naționale, în special în perioade de conflict. Conferința va avea loc în locații emblematice din București, precum Biblioteca Centrală Universitară „Carol I” și Palatul Parlamentului.